section_heading: Prvi svjetski rat
paragraph_text: Za doprinos u planiranju uspješnog napada na Srbiju Tersztyanszky je u studenom 1915. odlikovan Ordenom vojnog rada cara Leopolda, te je u svibnju 1916. promaknut u general pukovnika. U lipnju 1916. postaje zapovjednikom 4. armije zamijenivši na tom mjestu Josefa Ferdinanda. Zapovijedajući 4. armijom sudjeluje u zaustavljanju Brusilovljeve ofenzive u kojim borbama je 4. armija pretrpjela teške gubitke. Navedenom armijom zapovijeda do ožujka 1917. kada mjesto zapovjednika mora napustiti ponovno zbog svog teškog karaktera. Naime, Tersztyanszky dolazi u sukob s nadređenim zapovjednikom grupe armija Alexanderom von Linsingenom, te je na zahtjev njemačkog zapovjedništva smijenjen. Na mjestu zapovjednika 4. armije zamjenjuje ga Karl von Kirchbach, dok Tersztyanszky ponovno preuzima mjesto zapovjednika 3. armije koja je držala položaje u Galiciji.thumb|170px|lijevo|Grob Karla Tersztyánszkog na groblju Zentralfriedhof u [[Beču]]